stanford-oval/wikipedia huggingface dataset:
John Sparrow David Thompson
Aiheesta muualla

Kuvia tai muita tiedostoja aiheesta John Sparrow David Thompson Wikimedia Commonsissa
Kanadan pääministerit
Macdonald
Mackenzie
Abbott
Thompson
Bowell
Tupper
Laurier
Borden
Meighen
King
Bennett
St. Laurent
Diefenbaker
Pearson
P. Trudeau
Clark
Turner
Mulroney
Campbell
Chrétien
Martin
Harper
J. Trudeau
| Auktoriteettitunnisteet  |
| --- | --- |
Kansainväliset:  FAST  ISNI  VIAF  WorldCat 
Kansalliset:  Ranska  BnF data  Saksa  Yhdysvallat  Alankomaat  Vatikaani 
Muut:  SNAC  IdRef
Vieras (romaani)

| Vieras> The Host |
| --- | --- |

Alkuperäisteos
Kirjailija:  Stephenie Meyer
Kieli:  englanti
Genre:  tieteisfiktio, romantiikka
Kustantaja:  Little, Brown and Company
Julkaistu:  6. toukokuuta 2008
ISBN:  ISBN 0316068047
Suomennos
Suomentaja:  Pirkko Biström
Kustantaja:  WSOY
Julkaistu:  11. maaliskuuta 2009
Sivumäärä:  702
ISBN:  978-951-0-34712-6
Löydä lisää kirjojaKirjallisuuden teemasivulta
Vieras (engl. The Host) on yhdysvaltalaisen kirjailijan Stephenie Meyerin romaani vuodelta 2008. Teos on tyylilajiltaan scifivaikutteinen ja Meyerin ensimmäinen aikuisille lukijoille suunnattu romaani. Teoksessa maapallon ovat valloittaneet Sieluiksi itseään kutsuvat avaruusolennot. Sielut ovat pieniä moniulokkeisia olentoja, jotka ottavat ihmisruumiin valtaansa kiinnittymällä tämän hermojärjestelmään. Tarinan pääosassa on muukalainen Vaeltaja, joka yrittää ottaa haltuunsa Melanie-nimisen naisen ruumiin. Ihmisten vastarintaliikkeeseen kuulunut Melanie onnistuu kuitenkin vastustamaan muukalaista, jolloin hänen kehossaan jäävät elämään molempien tietoisuudet. Vaeltaja huomaa pian jakavansa paitsi Melin ruumiin myös hänen tunteitaan. Melaninen rakastettu Jared ei kuitenkaan tiedä, että Mel jatkaa elämäänsä Vaelin päässä. Myös yksi luolissa asuvista ihmisistä, Ian, mutkistaa asioita.
Meyer on kirjoittamassa Vieraalle jatko-osaa The Seeker, jonka jälkeen ilmestyy vielä kolmas osa, The Soul. Julkaisuaikaa ei tiedetä. Publishers Weekly -lehti kertoo Vieraan myyneen vuonna 2008 1,2 miljoonaa kappaletta ja olleen aikuisille suunnatun kaunokirjallisuuden kolmanneksi myydyin kovakantinen kirja Yhdysvalloissa. Teos sai myös negatiivista palautetta ja esimerkiksi voitti Delete Key Award -”palkinnon” huonoimmasta kirjasta vuonna 2009. Suomeksi Vieras julkaistiin 11. maaliskuuta 2009. Sen käänsi Pirkko Biström ja kustansi WSOY.
Elokuva

Syyskuussa 2009 tuottajat Nick Wechsler, Steve ja Paula Mae Schwartz hankkivat elokuvaoikeudet Meyerin teokseen. Vuonna 2013 ilmestyneen elokuvasovituksen käsikirjoitti ja ohjasi Andrew Niccol.
Yhdystie 2801

Yhdystie 2801 on seututieltä 280 Somerniemen Oinasjärvellä yhdystielle 2410 Someron Terttilässä johtava yhdystie Somerolla Varsinais-Suomessa. Tien varrelle jäävät Somerniemen Mäyrämäen, Suojoen ja Kaskiston kylät. Tie ylittää Uskelanjoen sivujoen Terttilänjoen kahdesti: ensin Kaskistossa ja sitten vähän ennen yhdystietä 2410 Terttilässä. Tien varren huomattavia rakennetun ympäristön kohteita ovat Terttilän koulu Terttilässä, entinen Kaskiston koulu Kaskistossa ja entinen Etelä-Someron osuusmeijeri Terttilässä. Tien osoitenimenä sen koko matkalla on Kaskistontie.
Tanja Niskanen

| Mitalit> Naisten jääkiekko. Olympialaiset  | Mitalit> Naisten jääkiekko. Olympialaiset  | Mitalit> Naisten jääkiekko. Olympialaiset  | Naisten jääkiekko>  |
| --- | --- | --- | --- |
|  Pronssia | Pyeongchang 2018 | jääkiekko |  |
|  Pronssia | Peking 2022 | jääkiekko |  |
| MM-kilpailut  | MM-kilpailut  | MM-kilpailut  |  |
|  Hopeaa | Suomi 2019 | jääkiekko |  |
|  Pronssia | Sveitsi 2011 | jääkiekko |  |
|  Pronssia | Yhdysvallat 2017 | jääkiekko |  |
Tanja Niskanen (s. 11. syyskuuta 1992 Juankoski) on suomalainen jääkiekkoilija, pelipaikaltaan hyökkääjä. Hän edusti kolmea kautta lukuun ottamatta koko uransa kuopiolaista KalPaa.
Pelattuaan jo nuorempana KalPassa hän edusti kaudella 2008–2009 Alavuden Peli-Veikkoja, minkä jälkeen palasi KalPaan. Hän siirtyi kesken kauden 2014–2015 Mestiksessä pelanneeseen Lapinlahden Luistin -89 -seuraan. Kaudella 2015–2016 hän edusti JYP:iä, ja laukoi JYP:n Suomen-mestaruuden ratkaisseen maalin Hämeenlinnan Pallokerhoa vastaan kolmannen loppuottelun jatkoajalla. Hänet valittiin tuolla kaudella SM-sarjan parhaaksi hyökkääjäksi ja All Stars -kentälliseen. Kaudesta 2016–2017 lähtien hän edusti jälleen KalPaa uransa loppuun, kevääseen 2022 saakka. Hänet valittiin Liigan parhaaksi pelaajaksi kaudella 2019–2020 sekä All Stars -kentälliseen kausilla 2018−2019 ja 2019–2020. Hän saavutti SM-hopeaa 2021.
Niskanen pelasi kaikkiaan 276 SM-sarjan / liigan runkosarjan ottelua, joissa hän teki 233 maalia ja antoi 229 maalisyöttöä. Pudotuspeleissä hän teki 69 ottelussa 58 maalia ja antoi 54 maalisyöttöä.
Niskanen pelasi alle 18-vuotiaiden MM-kilpailuissa 2008, 2009 ja 2010. Ensimmäisen naisten maaottelunsa hän pelasi helmikuussa 2009 Saksaa vastaan. Hän kuului Suomen pronssijoukkueeseen Sveitsin MM-kilpailuissa 2011, joissa hän teki yhden maalin ja antoi kolme maalisyöttöä. Hän kuului neljänneksi sijoittuneeseen Suomen joukkueeseen 2016 ja MM-pronssijoukkueeseen 2017. Pyeongchangissa 2018 hän saavutti olympiapronssia. Suomen MM-kilpailuissa 2019 hän oli saavuttamassa Suomen ensimmäistä MM-hopeaa. Hän kuului Suomen pronssijoukkueisiin MM-kilpailuissa 2021 ja olympialaisissa 2022.
Hän pelasi 177 naisten maaottelua ja keräsi niissä tehopisteet 18+29=47. MM-kilpailuissa hän teki 32 ottelussa viisi maalia ja antoi kahdeksan maalisyöttöä, olympialaisissa hän pelasi 13 ottelua, ja antoi kaksi maalisyöttöä.
Tanja Niskanen on sotilasarvoltaan alikersantti ja hänet on valittu Aliupseeriliiton Vuoden urheilijaksi 2019.
NURBS

NURBS pinnalla Cobalt.
NURBS-käyrä.
Animoitu versio NURBS-käyrästä.
NURBS (engl. Non-uniform rational basis spline) on matemaattinen malli, jota käytetään käyrien ja pintojen luomiseen ja esittämiseen tietokonegrafiikassa. Niitä käytetään suunnitteluprosessissa, esimerkiksi auton koreissa ja laivojen rungoissa, tarkan ja täsmällisen käyrän kuvauksen määrittämiseen. NURBS-käyrät pystyvät esittämään mitä tahansa luonnollista tai keinotekoista pintaa. Niiden etuna on lisäksi resoluutiovapaus (riippumaton kuvatarkkuudesta) ja niiden kokoa voidaan muuttaa laadusta tinkimättä.
Historia

Ranskalaiset autoinsinöörit kehittivät NURBS-mallinnuksen 1950-luvulla. Sen tarkoitus oli esittää matemaattisesti tarkkoja, muodoltaan epäsäännöllisiä pintoja autojen korien ja laivojen runkojen suunnittelu- ja kehittelyprosessissa. Näitä pintoja pystyttiin käyttämään aina tarpeen vaatiessa ja muokkaamaan helposti. Ennen tätä suunnittelijat ja insinöörit joutuivat käyttämään kaikkiin käyräesityksiin fysikaalista mallia, mikä teki muuntamisesta vaikeaa, ilman että malli luotiin ensin uudelleen.
NURBS-mallinnuksen kehittivät alun perin toisistaan tietämättä Renaultin insinööri Pierre Bezier ja Paul de Casteljau, joka toimi Citroenin leivissä matemaatikko-fyysikkona. De Casteljau kehitti mallin ensin iteroimalla affiinisia polygoniverkkoyhdistelmiä luodakseen sileitä pintoja. Hän ei julkaissut työtään yleisesti, vaan antoi sen Citroenin yksityiseen käyttöön. Bezier, joka työskenteli sylinterin hiukkasten parissa saavuttaakseen saman päämäärän, kuitenkin julkaisi työnsä. Tämän vuoksi käyrät tunnetaan nykyään Bezier-käyrinä tietokonegrafiikan alalla. De Castejaun työpanos tunnustetaan Casteljaun algoritmin muodossa, jota yleisesti käytetään Bezier-käyriä arvioidessa.
1960-luvulla havaittiin, että epäyhdenmukaiset, rationaaliset B-käyrät (engl. B-spline) ovat jatkeita Bezier-käyristä, joita pidetään yhdenmukaisina, rationaalisina B-käyrinä.
NURBS-käyriä käytettiin alun perin ainoastaan autoyhtiöiden CAD-tiedostomuodoissa.
Silicon Graphics -yhtiön järjestelmät käyttivät ensimmäisinä saatavilla olevien NURBS-käyrien ja pinnoitteiden ajantasaista, interaktiivista renderointimenetelmää vuonna 1989. Nykyään NURBS-käyrät ja pinnat sisällytetään lukemattomiin ammatillisiin grafiikkamenetelmiin, kuten Cobalt-, Maya- ja Blender -menetelmiin sekä tietokoneavusteiseen suunnitteluun (CAD, Computer-aided design), valmistukseen (CAM, Computer-aided manufacturing) ja tekniikkaan (CAE, Computer-aided engineering).
OpenGL:n GLU-kirjasto tarjoaa NURBS-rajapinnan OpenGL:n päälle.
NURBS

NURBS-käyrät ovat epäyhdenmukaisia siinä mielessä, että osaa käyrästä voidaan hallita ja muuttaa vaikuttamatta koko käyrään, ilman että se pitää laskea uudelleen. Ne esitetään rationaalisen, kahden polynomin yhtälön avulla vastakohtana yhden polynomin yhtälölle, jota käytetään monissa käyrissä. Tämä on selitys sille, miksi NURBS-mallinnusta hyödynnetään aerodynamiikassa ja auton koreissa. NURBS -mallinnus käyttää B-käyrää (B-spline, basis spline), josta nimi Non-uniform rational B-splines, NURBS, juontaa juurensa.
NURBS-käyrä on yksiulotteinen digitaalinen rakenne, kun taas pinta on kaksiulotteinen. NURBS-käyrien periaatteet voidaan kuitenkin yleistää kahteen tai useampaan ulottuvuuteen.
NURBS-käyrät määritellään kolmen eri komponentin mukaan:
Hallintakohta
Käyrän järjestys
Solmuvektori
Aiheesta muualla

http://tom.cs.byu.edu/~455/bs.pdf (Arkistoitu – Internet Archive)
http://www.sidefx.com/docs/houdini11.0/model/splines (Arkistoitu – Internet Archive)
Pitcairnin lippu

Pitcairnin lippu
Pitcairnin lippu tai Pitcairnsaarten lippu on Pitcairnin tunnus vaakunan ohella. Lippu on otettu käyttöön 2. huhtikuuta 1984. Lipun mittasuhteet ovat 1:2. Lipussa on Britannian lippu, sillä Pitcairn on sen alue, ja Pitcairnin vaakuna.
Videonauha

Betamax-videokasetti.
Video 8, VHS ja MiniDV.
Videonauha eli kuvanauha on magneettinen nauha, jota käytetään elektronisen liikkuvan kuvan (videon) ja äänen säilyttämiseen.  Laitetta, joka tallentaa tai toistaa videonauhoja, kutsutaan videonauhuriksi.
Videotekniikan alkuaikoina videonauhaa säilytettiin yleensä niin sanotuilla avokeloilla, samaan tapaan kuin magnetofonien ääninauhoja.  Nykyään videonauha on yleensä videokasetin sisällä.
Analogisia videonauhaformaatteja

1" C-formaatti (Ampex ja Sony)
2" Quadruplex (Ampex)
U-matic (Sony)
Betamax (Sony)
Betacam (Sony)
Betacam SP (Sony)
VHS (JVC)
S-VHS (JVC)
VHS-C (JVC)
Video 2000 (Philips)
Video8
Hi8
Digitaalisia videonauhaformaatteja

D1 (Sony)
D2 (Sony)
D3
D5
Digital Betacam (Sony)
Betacam IMX (Sony)
DV
MiniDV
Digital8 (Sony)
DVCpro  (Panasonic)
DVCpro50     (Panasonic)
DVCAM   (Sony)
Digital-S  (JVC)
Joulukirkossa

| Joulukirkossa Kaija Koo |
| --- | --- | --- |

Studioalbumin tiedot
 Julkaistu: 2005
 Formaatti: CD
 Kesto: 31.17
 Levy-yhtiö: Universal Music
Listasijoitukset
  Suomi: Ei listasijoitusta.
Kaija Koon muut julkaisut
| Viiden minuutin hiljaisuus 2004 | Joulukirkossa 2005 | Minä olen muistanut 2006 |
Joulukirkossa on Kaija Koon albumi, joka julkaistiin vuonna 2005.
Kappaleet

Arkihuolesi kaikki heitä – 3.00
Maa on niin kaunis – 2.32
Jouluyö, juhlayö – 3.05
Varpunen jouluaamuna – 2.46
Joulun kellot – 2.48
Kun joulu on – 2.46
Heinillä härkien – 2.11
Sylvian joululaulu – 4.00
Pieni rumpali – 2.40
Enkeli taivaan – 2.12
En etsi valtaa loistoa – 3.11
Saint Helenan lippu

Saint Helenan lippu
sainthelenantylli
Saint Helenan lippu on Saint Helenan tunnus. Lipun mittasuhteet ovat 1:2. Lipussa on Britannian lippu ja Saint Helenan vaakuna. Vaakunassa on brittiläinen sotalaiva ja Saint Helena saaren kotoperäinen lintulaji sainthelenantylli.
Australian Grand Prix 1993

|  Australian Grand Prix 1993  |
| --- | --- |
 16. osakilpailu 16 osakilpailusta kaudella 1993. 
 vaalea osa radasta oli käytössä
Päivämäärä:  7. marraskuuta 1993
Sijainti:  Adelaide, Australia
Ratatyyppi:  katurata
Radan pituus:  3,80 km
Kilpailun pituus:  79 (81) kierrosta, 298,620 km
Sää:  aurinkoinen, kuiva
Paalupaikka
Kuljettaja:   Ayrton Senna   (McLaren-Ford)
Paaluaika:  1.13,371
Palkintokoroke
Voittaja:   Ayrton Senna   (McLaren-Ford)
Toinen:   Alain Prost   (Williams-Renault)
Kolmas:   Damon Hill   (Williams-Renault)
Nopein kierros
Kuljettaja:   Damon Hill   (Williams-Renault)
Kierrosaika:  1.15,381 (kierroksella 64)
Australian Grand Prix 1993 oli Formula 1 -sarjan historian 548 osakilpailu ja kauden 1993 päätöskilpailu. Se ajettiin 7. marraskuuta Adelaiden katuradalla. Kilpailua lyhennettiin kahdella kierroksella uusintalähtöjen takia.
Kilpailun voittaneelle Ayrton Sennalle voitto oli hänen uransa viimeinen. Alain Prost ajoi 200. GP:nsä ja päätti uransa tähän kilpailuun. Kisa oli myös Riccardo Patresen viimeinen (256. GP)
Aika-ajot

| Sija | Nro | Kuljettaja | Talli | Aika | Ero |
| --- | --- | --- | --- | --- | --- |
| 1 | 8 |  Ayrton Senna | McLaren-Ford | 1.13,371 |   |
| 2 | 2 |  Alain Prost | Williams-Renault | 1.13,807 | + 0,436 |
| 3 | 0 |  Damon Hill | Williams-Renault | 1.13,826 | + 0,455 |
| 4 | 5 |  Michael Schumacher | Benetton-Ford | 1.14,098 | + 0,727 |
| 5 | 11 |  Mika Häkkinen | McLaren-Ford | 1.14,106 | + 0,735 |
| 6 | 28 |  Gerhard Berger | Ferrari | 1.14,194 | + 0,823 |
| 7 | 27 |  Jean Alesi | Ferrari | 1.15,332 | + 1,961 |
| 8 | 25 |  Martin Brundle | Ligier-Renault | 1.16,022 | + 2,651 |
| 9 | 6 |  Riccardo Patrese | Benetton-Ford | 1.16,077 | + 2,706 |
| 10 | 10 |  Aguri Suzuki | Footwork-Mugen-Honda | 1.16,079 | + 2,708 |
| 11 | 29 |  Karl Wendlinger | Sauber-Ilmor | 1.16,106 | + 2,735 |
| 12 | 30 |  Jyrki Järvilehto | Sauber-Ilmor | 1.16,286 | + 2,915 |
| 13 | 14 |  Rubens Barrichello | Jordan-Hart | 1.16,459 | + 3,088 |
| 14 | 26 |  Mark Blundell | Ligier-Renault | 1.16,469 | + 3,098 |
| 15 | 4 |  Andrea de Cesaris | Tyrrell-Yamaha | 1.16,892 | + 3,521 |
| 16 | 24 |  Pierluigi Martini | Minardi-Ford | 1.16,905 | + 3,534 |
| 17 | 9 |  Derek Warwick | Footwork-Mugen-Honda | 1.16,919 | + 3,548 |
| 18 | 3 |  Ukyo Katayama | Tyrrell-Yamaha | 1.17,018 | + 3,647 |
| 19 | 15 |  Eddie Irvine | Jordan-Hart | 1.17,341 | + 3,970 |
| 20 | 12 |  Johnny Herbert | Lotus-Ford | 1.17,450 | + 4,079 |
| 21 | 20 |  Érik Comas | Larrousse-Lamborghini | 1.17,750 | + 4,379 |
| 22 | 23 |  Jean-Marc Gounon | Minardi-Ford | 1.17,754 | + 4,383 |
| 23 | 11 |  Pedro Lamy | Lotus-Ford | 1.19,396 | + 5,998 |
| 24 | 19 |  Toshio Suzuki | Larrousse-Lamborghini | 1.21,793 | + 8,422 |
Kilpailun tulokset

| Sija | Nro | Kuljettaja | Talli | Kierroksia | Aika/keskeytyssyy | Lähtöruutu | Pisteet |
| --- | --- | --- | --- | --- | --- | --- | --- |
| 1 | 8 |  Ayrton Senna | McLaren-Ford | 79 | 1.43.27,476 | 1 | 10 |
| 2 | 2 |  Alain Prost | Williams-Renault | 79 | + 9,259 | 2 | 6 |
| 3 | 0 |  Damon Hill | Williams-Renault | 79 | + 33,902 | 3 | 4 |
| 4 | 27 |  Jean Alesi | Ferrari | 78 | + 1 krs. | 7 | 3 |
| 5 | 28 |  Gerhard Berger | Ferrari | 78 | + 1 krs. | 6 | 2 |
| 6 | 25 |  Martin Brundle | Ligier-Renault | 78 | + 1 krs. | 8 | 1 |
| 7 | 10 |  Aguri Suzuki | Footwork-Mugen-Honda | 78 | + 1 krs. | 10 |   |
| 8 | 6 |  Riccardo Patrese | Benetton-Ford | 77 | Polttoainejärjestelmä | 9 |   |
| 9 | 26 |  Mark Blundell | Ligier-Renault | 77 | + 2 krs. | 14 |   |
| 10 | 9 |  Derek Warwick | Footwork-Mugen-Honda | 77 | + 2 krs. | 17 |   |
| 11 | 14 |  Rubens Barrichello | Jordan-Hart | 76 | + 3 krs. | 13 |   |
| 12 | 20 |  Érik Comas | Larrousse-Lamborghini | 76 | + 3 krs. | 21 |   |
| 13 | 4 |  Andrea de Cesaris | Tyrrell-Yamaha | 75 | + 4 krs. | 15 |   |
| 14 | 19 |  Toshio Suzuki | Larrousse-Lamborghini | 74 | + 5 krs. | 24 |   |
| 15 | 29 |  Karl Wendlinger | Sauber-Ilmor | 73 | Jarrut | 11 |   |
| Kesk. | 30 |  Jyrki Järvilehto | Sauber-Ilmor | 56 | Onnettomuus | 12 |   |
| Kesk. | 23 |  Jean-Marc Gounon | Minardi-Ford | 34 | Ulosajo | 22 |   |
| Kesk. | 11 |  Mika Häkkinen | McLaren-Ford | 28 | Jarrut | 5 |   |
| Kesk. | 5 |  Michael Schumacher | Benetton-Ford | 19 | Moottori | 4 |   |
| Kesk. | 3 |  Ukyo Katayama | Tyrrell-Yamaha | 11 | Ulosajo | 18 |   |
| Kesk. | 15 |  Eddie Irvine | Jordan-Hart | 10 | Ulosajo | 19 |   |
| Kesk. | 12 |  Johnny Herbert | Lotus-Ford | 9 | Jousitus | 20 |   |
| Kesk. | 24 |  Pierluigi Martini | Minardi-Ford | 5 | Vaihdelaatikko | 16 |   |
| Kesk. | 11 |  Pedro Lamy | Lotus-Ford | 0 | Kolari (Katayama) | 23 |   |
Muuta

Yamahan 50. kilpailu
McLaren ohitti 104 voitollaan Ferrarin, ja nousi kaikkien aikojen eniten voittoja ottaneeksi talliksi.
Ayrton Sennan uran viimeinen voitto.
Alain Prostin ja Riccardo Patresen uran viimeinen kilpailu.
Muuta > Johtokierrokset

| Kuljettaja | Talli | Kierrokset |
| --- | --- | --- |
|  Ayrton Senna | McLaren-Ford | 1–23 |
|  Alain Prost | Williams-Renault | 24–28 |
|  Ayrton Senna | McLaren-Ford | 29–79 |
Aiheesta muualla

Kuvia kilpailusta (Arkistoitu – Internet Archive)
Formula 1 -luokan Australian Grand Prix’t
| 0 | 1 | 2 | 3 | 4 | 5 | 6 | 7 | 8 | 9 | 10 |
| --- | --- | --- | --- | --- | --- | --- | --- | --- | --- | --- |
| 1950-luku | 1950 | 1951 | 1952 | 1953 | 1954 | 1955 | 1956 | 1957 | 1958 | 1959 |
| 1960-luku | 1960 | 1961 | 1962 | 1963 | 1964 | 1965 | 1966 | 1967 | 1968 | 1969 |
| 1970-luku | 1970 | 1971 | 1972 | 1973 | 1974 | 1975 | 1976 | 1977 | 1978 | 1979 |
| 1980-luku | 1980 | 1981 | 1982 | 1983 | 1984 | 1985 | 1986 | 1987 | 1988 | 1989 |
| 1990-luku | 1990 | 1991 | 1992 | 1993 | 1994 | 1995 | 1996 | 1997 | 1998 | 1999 |
| 2000-luku | 2000 | 2001 | 2002 | 2003 | 2004 | 2005 | 2006 | 2007 | 2008 | 2009 |
| 2010-luku | 2010 | 2011 | 2012 | 2013 | 2014 | 2015 | 2016 | 2017 | 2018 | 2019 |
| 2020-luku | 2020 | 2021 | 2022 | 2023 | 2024 |  |  |  |  |  |
Radat: Adelaiden katurata (1985–1995) Melbourne Grand Prix Circuit (1996–2019), Albert Park Circuit (2022–)
Formula 1 -kausi 1993
Etelä-Afrikka |  Brasilia |  Eurooppa |  San Marino |  Espanja |  Monaco |  Kanada 
  Ranska |  Iso-Britannia |  Saksa |  Unkari |  Belgia |  Italia |  Portugali 
  Japani |  Australia
Muskrat Ramble

| ”Muskrat Ramble” |
| --- | --- |
Säveltäjä:  Kid Ory
Sanoittaja:  Ray Gilbert
Julkaistu:  1926
Kieli:  Englanti
Tyylilaji:  Jazz
Alkuperäinen esittäjä:  Louis Armstrong and His Hot Five
”Muskrat Ramble” on Kid Oryn säveltämä jazzkappale vuodelta 1926. Sen levytti ensimmäisen kerran Louis Armstrong Hot Five -yhtyeensä kanssa, ja siitä tuli yhtyeen useimmin levytetty kappale. ”Muskrat Ramble” oli tärkeässä osassa Dixieland-musiikin uudessa aallossa 1930- ja 1940-luvuilla; sen levyttivät muun muassa Bob Crosby, Roy Eldridge, Lionel Hampton, Woody Herman ja Lu Watters. Kappaleen katsotaan nykyisin kuuluvan jazzstandardirepertuaariin. Ensimmäisessä julkaisussa kappaleen nimi oli painovirheestä johtuen ”Muskat Ramble”.
Ory on sanonut alun perin säveltäneensä kappaleen vuonna 1921, ja että nimen keksi levytyssessiossa Lil Hardin. Armstrong puolestaan on väittänyt haastattelussa säveltäneensä kappaleen itse; hänen mukaansa Ory ainoastaan keksi kappaleen nimen. Sidney Bechet’n mukaan sävellys oli peräisin Buddy Boldenilta ja alun perin nimeltään ”The Old Cow Died and the Old Man Cried”.
Yhdysvaltalainen sanoittaja Ray Gilbert kirjoitti kappaleeseen sanat vuonna 1950. Muusikkoyhdistys ASCAP:n vuonna 1956 tekemän päätöksen mukaan Gilbert on oikeutettu kolmasosaan kappaleen rojalteista, niin lauluna kuin instrumentaalinakin levytetyistä versioista.
Kappale alkaa 32 tahdin mittaisella yhtyeosiolla, jota seuraavat 16 tahdin mittaiset soolo-osuudet pasuunalle, kornetille ja klarinetille. Soolojen jälkeen soitetaan 32 tahdin yhtyeosio ja sen jälkeen kahden tahdin mittainen pasuunalopetus. Oryn lopetus soitetaan yleensä aina sellaisenaan. Yhtyeosioissa klarinetti, kornetti ja pasuuna soittavat 1920-luvun neworleansilaisille yhtyeille tyypillistä kontrapunktimelodiaa.
Suomalaisista muusikoista kappaleen ovat levyttäneet mm. Ragni Malmstén vuonna 1960 Reino Helismaan sanoin ja Erkki Friman harmonikalla vuonna 1983.
Kokoonpano

Alkuperäinen vuoden 1926 levytys tehtiin seuraavalla kokoonpanolla:
Louis Armstrong – kornetti
Kid Ory – pasuuna
Johnny St. Cyr – banjo
Johnny Dodds – klarinetti
Lil Armstrong – piano
Aiheesta muualla

Muskrat Ramble JazzStandards.com. (englanniksi)
Turks- ja Caicossaarten lippu

Turks- ja Caicossaarten lippu
Turks- ja Caicossaarten lippu on Turks- ja Caicossaarten tunnus vaakunan ohella. Lipun mittasuhteet ovat 1:2. Lippu on otettu käyttöön 7. marraskuuta 1968. Lipussa on Britannian lippu ja  saarten vaakuna. Vaakunassa on jättiläiskotilo, langusti ja tynnyrikaktus.
Taidelajit kesäolympialaisissa 1920

Vuoden 1920 kesäolympialaisissa kilpailtiin urheilun lisäksi myös taidelajeissa. Tämä oli toinen kerta kun taidelajit olivat mukana olympialaisten ohjelmassa. Mukana oli 11 osanottajaa viidestä eri maasta. Kategorioita oli viisi, jotka olivat arkkitehtuuri, kirjallisuus, kuvanveisto, maalaustaide ja musiikki. Töiden piti olla urheilun innoittamia.
Mitalistit

| 0 | 1 | 2 | 3 |
| --- | --- | --- | --- |
| Tapahtuma | Kultaa | Hopeaa | Pronssia |
| Arkkitehtuuri | Ei kultamitalistia |  Holger Sinding-Larsen Project for a gymnastics school | Ei pronssimitalistia |
| Kirjallisuus |  Raniero Nicolai Canzoni Olimpioniche |  Theodore Andrea Cook Olympic Games of Antwerp |  Maurice Bladel La Louange des Dieux |
| Kuvanveisto |  Albéric Collin La Force |  Simon Goossens Les Patineurs |  Alphons de Cuyper Lanceur de Poids ja Coureur |
| Maalaustaide | Ei kultamitalistia |  Henriette Brossin de Polanska L'élan |  Alfred Ost Joueur de Football |
| Musiikki |  Georges Monier Olympique |  Oreste Riva Marcia trionfale | Ei pronssimitalistia |
Vietnamin kommunistinen puolue

| Vietnamin kommunistinen puolue> Đảng Cộng sản Việt Nam |
| --- | --- |
  
  
  
Perustettu:  3. helmikuuta 1930
Pääsihteeri:  Tô Lâm
Infobox OKNimi-testi OK: 
Vietnamin kommunistinen puolue (vietn. Đảng Cộng sản Việt Nam) on Vietnamissa toimiva marxilais-leniniläinen puolue. Se muodostaa yhdessä Kansallisen vapautusrintaman, Vietnamin ammattiyhdistysten, Hồ Chí Minhin nuorisoliiton ja muutamien uskonnollisten ryhmien kanssa Vietnamin isänmaanrintaman (Mặt Trận Tổ Quốc Việt Nam), jolla on perustuslaissa määritelty johtava asema. Puolueen johdossa on pääsihteeri ja 15-jäseninen politbyroo. Puolue kokoontuu puoluekokouksiin joka viides vuosi ja valitsee silloin 150-jäsenisen keskuskomitean, joka valitsee politbyroon.
Puolueen perustivat 3.–7. helmikuuta 1930 Kowloonissa, Brittiläisessä Hongkongissa pidetyssä kokouksessa Ho Tši Minh ja muut maanpaossa olleet vietnamilaiset kommunistit.
Aiheesta muualla

Wikimedia Commonsissa on kuvia tai muita tiedostoja aiheesta .
Virallinen kotisivu (englanniksi)
Frederic Lewy

Frederic Lewy
Frederic Henry Lewey (alk. Friedrich Heinrich Lewy, 1885 Berliini, Saksa – 5. lokakuuta 1950 Haverford, Pennsylvania, Yhdysvallat) oli merkittävä neurologi. Hänet tunnetaan ehkä parhaiten löytämiensä Lewyn kappaleiden ansiosta, jotka ovat aivoista löytyviä poikkeavia proteiinikertymiä. Niitä havaitaan tyypillisesti Lewyn kappale -taudissa ja Parkinsonin taudin dementiassa.
Lewy syntyi Berliinissä vuonna 1885, ja eli siellä vuoteen 1933 asti, jolloin hänet erotettiin virasta juutalaisuuden vuoksi. Hän muutti ensin vuonna 1933 Englantiin ja sieltä 1934 Yhdysvaltoihin, jossa hän työskenteli kuolemaansa asti. Lewy kuvasi ensimmäisen kerran vuonna 1912 paralysis agitans -sairautta (nyk. Parkinsonin tautia) sairastavien potilaiden aivoista löytämänsä inkluusiokappaleet, jotka myöhemmin nimettiin hänen mukaansa Lewyn kappaleiksi.
Leweyyn viitataan yleensä nimellä "Lewy", vaikka hän Yhdysvaltoihin muutettuaan muutti nimensä muotoon "Frederic Henry Lewey".
Superbe (fregatti)

| Superbe |
| --- | --- |
Tyyppi:  Fregatti
Lippuvaltio:   Suomi
Kotipaikka:  Oulu
Omistaja:  Carl M. Engman ja Eric Junnelius
Rakennustelakka:  Haukipudas
Vesillelasku:  1815
Tekniset tiedot
Uppouma:  372 t
Superbe oli suomalainen nelimastoinen fregatti ja suurimpia Oulussa rakennettuja purjealuksia.